Downloaded from YTS.MX
Official YIFY movies site: YTS.MX
Sindssyge krikke. Den prøver at brække min ryg.
Jeg kender hesten. Faderen var også en ægte lovløs.
De er bange i aften.
Hvorfor får jeg aldrig lov at sove, når det er fuldmåne?
Skyder du alle fremmede i Texas, bliver du mere berømt end Quantrell.
Har du set et spøgelse, Real?
Din kone fik brev om, at du var død. Fra selveste general Bedford Forrest.
Du døde som en helt for Sydstaterne.
Når sandheden skal frem, så fik jeg en kugle bagi.
- Og jeg var ikke særlig heltemodig. - Er krigen slut?
- For mig er den. - Er du sulten?
Hvordan har hun det?
Hun får et chok, når hun ser dig. Skal jeg sadle en mustang?
Hesten her og jeg har rejst langt sammen.
Farvel. Vi ses i morgen.
Clare, Davis. Vent lidt.
- Hvor skal I hen i den fart? - Vi skal sige farvel til Sanders.
Husk at gøre jeres pligter bagefter.
Og Clare, hjælp Davis med regnestykkerne.
- Jeg følte mig nøgen uden Colt'en. - Så tag underbukser på.
Ignorér bare den sure gamle mand.
Vi har ændret slagarmen og tromlen og installeret en patron-udkaster.
- Den føles ikke anderledes. - Måske ikke.
Men nu er det et præcisionsvåben. Helt spildt på dig.
- Gutterne vil nok spille poker nu. - Nej, revolveren bliver her.
Krigen raser fortsat mellem staterne.
Texas kæmper indædt på Sydstaternes side.
Sarah, vil du hente børnene?
Nu har jeg aldrig ...
Gudskelov.
- Dav, James. - Godt at have dig hjemme igen.
- Det her er din far. - Nej. Du sagde, at Cable var død.
Jeg tog fejl.
Du er blevet stor.
Jeg ville heller ikke have genkendt dig.
- Far. - Clare.
Lad mig se dig.
Hvor er den lille?
Mary døde.
For næsten tre år siden. Influenza.
Ingen kunne gøre noget. To dage efter hun blev syg, var hun død.
- For tre år siden? - Jeg skrev mindst 5-6 breve til dig.
"Der er gamle soldater, og der er ivrige soldater, -
- men desværre vældig få gamle ivrige soldater."
Var du ivrig?
Clare siger, du kæmpede mod undertrykkelsen fra nord.
- Jeg kæmpede for mit liv. - Hvorfor meldte du dig frivilligt?
Det er som at spørge en mand, hvorfor han er høj eller lav.
Mor siger, det er et stort mysterium, at du ville slås for Sydstaterne.
- Du var ikke nødt til at rejse. - Af børn og fulde folk ...
Og vi ved, hvor drengen har det fra.
Han meldte sig, fordi general Forrest bad ham. Han trænede hans heste ...
- Jeg vil ikke tale om Forrest. - Han var en stor kavalerigeneral.
- Mænd drager i krig, når de skal. - Cable ville bare væk fra os.
- Han drog i krig for fædrelandet. - Han var eventyrlysten.
Jeg er ikke død. Så omtal mig ikke, som om jeg var.
Vi vinder, for Gud er på vores side.
Jeg ved ikke, hvor Gud står, men krigen er tabt.
Ikke mere snak om krigen. Nu går vi i seng.
- Vi ses i morgen. - Godnat.
Interessant aften. Min datter har altid været en hidsigprop.
Problemet er, at hun er for uddannet.
- Jeg har savnet dig, James Sanford. - Velkommen hjem.
Hvad vil du gøre nu?
20.000 stykker kvæg er spredt over hele Texas.
Jeg skal drive dem for Real.
- Er det dét, du vil? - Vi har brug for pengene.
Din far er en sand kunstner.
Det er faktisk mig, der har lavet den.
Du svarede mig ikke.
Jeg vil hjem. Det er det, jeg altid har drømt om.
Det er pengene, vi fik for køerne, da vi rejste fra Arizona.
- Du har aldrig rørt dem? - Nej.
- Hvad vil du gøre? - Hver dag stod jeg op ved daggry.
Jeg underviste på skolen, kom hjem, lavede mad, læste for børnene, sov.
Og jeg ventede på, at du skulle komme og tage mig med hjem.
- Tag denne glimrende avlshingst. - Tusind tak, James.
Arizona tilhører Norden. Med dit øje træffer den på tusind meters afstand.
Jeg troede, vi havde lagt krigen bag os.
Så kører vi, Clare.
- Kommer du på besøg i Arizona? - Du ved, jeg aldrig forlader Texas.
- Hvad er der? - Det er søndag. Vi vil gøre holdt.
Tre timer til, så gør vi holdt.
Sådan, ja.
Hvad er der galt med far, mor?
Ingenting, Davis. Bag de bjerge dér ligger Arizona-territoriet.
Så er vi snart hjemme.
Vær stille og sov.
De glæder sig til at komme hjem.
Selv ude på slagmarken tænkte jeg på Mary.
Jeg prøvede at se hende for mig. Jeg så hende, da hun var to, -
- da hun fyldte tre, da hun var fire ...
Og så blev hun ikke ældre end et.
En løbsk flok. Kom, Davis.
- Klarede alle den? - Det tror jeg.
Tilbage.
- Vi troede ikke, her var nogen. - Vi tændte bål.
- Vi kunne ikke have stoppet dem. - Lynene skræmte dem.
Man driver ikke heste om natten i uvejr. Det ved enhver idiot.
Austin, hent Vern og min far. Joe, Ben. Rejs vognen op.
- De fleste bruger vejen dernede. - Vi mente, der var sikrere her.
- Hvad hedder du? - Cable. Hvad hedder du?
Ti stille.
- Lorraine Kidston. Hvor skal I hen? - Det sagde vi ikke.
Hun er jo en bytøs, men I andre ..?
Drive heste ned ad et bjerg i mørket i uvejr?
- Det sagde mor også. - Det tror jeg gerne.
- Hvad sagde du, du hed? - Det sagde jeg ikke.
Han hedder Cable. Det sagde pigen.
- Jeg hørte, at du var død. - Ønsketænkning for nogen.
Du red med den morder til Nathan Bedford Forrest.
Efter krigen hænger vi ham.
Så får I brug for et langt reb.
Vi kunne skyde dig på stedet og få en medalje for det.
At myrde én mand og hans familie? Får man medaljer for det hos jer?
Jeres hus er blevet konfiskeret af hæren.
- Det er tyveri! - Arizona har aldrig tilladt slaveri.
- Jeg kæmpede ikke for slaveriet. - Hvad kæmpede du så for?
- Forrædere har ingen rettigheder. - Måske skulle I bare tage videre.
Ingen skal jage os væk fra vores jord.
- Tror du, du kan skyde os alle? - Først dig og så ham.
Du hører ikke hjemme her. Det gjorde du måske engang, men ikke nu.
- Jeg søger John Denaman. - Han er her ikke mere.
- Hvad med Luz og Manuel? - Kender du Luz?
- Siden hun var syv. - Hvad hedder du?
- Hvad skete der med Denaman? - Ingenting. Han døde bare.
- Du er ikke død! - Nej, Luz, bare lidt træt.
Martha ...
Clare! Du bliver lige så høj som din far.
- Davis kan nok ikke huske mig. - Vel kan jeg så.
Lad os se, om vi kan finde nogle søde sager.
Du er vel ikke Cable? Jeg hørte, at du faldt ved Bryce's Crossroads.
Folk blæste på mig før i tiden.
Vil du have en dram? Navnet er Janroe.
- Du har en ven i Edward Janroe. - Pænt af dig.
Tak, Luz.
Jeg er nok din eneste ven her. Ingen ved, jeg kæmpede med Kirby Smith.
Det rager heller ikke nogen.
Jeg mistede førligheden i armen uden for Richmond.
Vi er våbenbrødre, og jeg kan hjælpe dig.
- For Kidston vil dræbe dig. - Jeg har ikke brug for hjælp.
- Så Cable dukkede pludselig op? - Jeg blev helt paf.
- Hvem er denne Janroe? - Han siger, han er Denamans fætter.
Denaman efterlod butikken til ham og Manuel og mig.
- Hvordan har din bror det? - Manuel har det godt nok.
- Der bor nogle mænd i jeres hus. - Så må de flytte.
Nordstaternes hær bestemmer alt her.
Mon ikke kavaleriet vil støtte dem, der forsyner dem med nye heste?
Jo, det har du nok ret i.
Tak for skænken.
Får I brug for noget, så er jeg her.
- Luz. - Hav det godt.
Sagde Luz, hvor Manuel er?
Kun at han kommer tilbage fra Mexico i aften med forsyninger.
- Jeg har en kasse med. - Næste gang tager du to med.
Én kasse.
Giv mig den.
Det her er vores dal.
Tag fat her.
Omkring 30 heste og to mand.
- Har du en plan? - Jeg vil bare banke på og sige dav.
- Må jeg se? - Ikke nu.
Nogen problemer? Nogen problemer?
- De vil have to kasser næste gang. - Ærgerrighed bliver mandens død.
Nej! Nej, sagde jeg!
Forsvind!
- Jeg kan ikke lide dig. - Du får en dollar.
En dollar giver dig ikke ret til at gøre mig ondt.
Giv slip.
Jeg hedder Cable, og det her er mit hjem.
- Duane sagde, du var på vej. - Tag jeres ting og forsvind.
Det er ikke særlig selskabeligt.
Duane sagde, vi kunne dræbe dig, hvis vi ikke havde noget bedre for.
I begår en fejl, hvis I prøver.
Tænk dig om, før du trækker den frem, sønnike.
Jeg er ubevæbnet.
- Bliv der! - Jeg fik ham.
- Hvad vil Vern sige? - Sig sandheden. Han vil forstå.
I morgen får I jeres heste. Gud nåde og trøste jer, hvis I kommer tilbage.
Javel.
- Hvor er mor? - Nede ved bækken.
Gå nu ind, som I fik besked på.
Martha ...
Du vidste, at de ville prøve at dræbe dig.
- Der var risiko for det. - Nu er jeg også blevet morder.
- Havde du et valg? - Har jeg et nu?
- Du har snerret af mig konstant. - Du er ikke den samme længere.
Jeg er ikke ene om at tabe en krig. Du er ikke ene om at miste et barn.
Tror du, det er derfor?
- De sover. - Tror du, de kommer tilbage i nat?
Nej, det tror jeg ikke.
Jeg drømte om den dag, du friede til mig.
- Du friede til mig. - Jeg sagde jo, at det var en drøm.
Far sagde, jeg var for gammel, for tynd og for genstridig.
Du sagde: "Jeg skal handle med heste i Mexico. Skal du med?"
Jeg opfattede det som et frieri.
Kan du huske, da Sonny West tævede mig, -
- og du gav ham et blåt øje og slog hans fortand ud?
Du sagde til hans far: "Cable har ingen mor eller bedstemor, -
- og hvis Sonny rører ham igen, skyder jeg ham."
I aften skød jeg to mennesker.
Det er bare vinden.
- "Stolthed og Fordom". - En luksus vi ikke har råd til.
Jeg havde aldrig læst en bog.
Du lærte mig at skrive mit navn.
Du er klog nok.
Martha ... En hel hær af sydstatssoldater kommer hjem.
Er de alle fremmede ligesom os?
Én ting ved jeg.
Jeg vil ikke leve med en kvinde, der ikke kan lide mig.
Tænk over det.
Hvis det er sådan, det er, følger jeg dig tilbage til Texas.
Jeg har prøvet at huske alt det, du lærte mig.
Du husker dét og mere til. Jeg er ked af, jeg ikke var her.
Men jeg er stolt af dig, min pige.
- Vi er i Fort Lowell i morgen. - Er det Bill Dancy?
Det kan ikke være godt nyt.
Er det apacher? Det er jo ikke lønningsdag.
De er døde. Royce og Joe Bob. Jeg kom så hurtigt, jeg kunne.
- Hvad skete der? - Vi drak lidt og morede os.
Joe Bob tog lidt hårdt fat i Carlita, og så dukkede Cable op.
I var fulde. Jeg kan lugte det herfra.
Joe Bob rev Carlitas kjole i stykker.
Så Cable skød dem begge to, fordi Joe Bob ødelagde en luders kjole?
Jeg kan ikke huske det hele ... Jeg havde drukket lidt.
- Tænk dig om, Bill. - Så bad Cable os forsvinde.
De trak, og så kom en kvinde frem fra mørket og tømte løbet.
- Så Cables kone skød dem? - Ja.
Ikke så underligt, når to fulderikker prøver at dræbe hendes mand.
- Hvorfor dræbte han ikke dig? - Fordi jeg var ubevæbnet.
- Vi må gøre noget, mr. Kidston. - Stol på det.
I morgen sælger jeg hestene.
Så tager jeg et bad, spiser en bøf og ryger en cigar.
Austin havde ret.
Vil du bare rydde Cable af vejen eller myrde hele hans familie?
- "Da Enos var ..." - Enok.
"Da Enok var 90 år, avlede han sønnen Kanaan.
Efter at Enok havde avlet Kanaan, -
- levede han 815 år til og avlede sønner og døtre."
- Meget fint. - Hvad betyder avle?
- At blive far. - Ingen kan blive 815 år.
Det er bare en historie, skat.
- Hvor mange kvier vil du købe? - Far skal købe tusind dyr.
- 50, men tak for tilliden. - Vi har ikke græs nok til tusind.
50 er en god begyndelse.
Kan man ikke få lov at spise uden at høre om mordkomplotter?
- Den mand er en streg i regningen. - Cable er en hård nød.
Hans krig er tabt. Han har kun sin ranch og familien.
Hvis konen forlod ham, var han nok ikke så sej.
Lærte du at bruge beskidte kneb på den smarte skole i Philadelphia?
Nej, Duane lærte mig det.
- Hvad slags mål er kaliber? - Kaliber er borevidden.
Det er løbets diameter i tommer. For eksempel er Sharps en kaliber .52.
- 52 hundrededele af en tomme? - Lige netop.
- Godmorgen, mrs. Cable. - Mr. Janroe.
I mangler vel sukker og kaffe, så vi tænkte, vi ville kigge forbi.
- Hvor er din mand? - Ved huset.
Hvad har du med, miss Luz?
Mr. Cable. Luz siger, du solgte dine dyr i Mexico, før du rejste.
- Og jeg agter at købe dem tilbage. - Godt, du er i stand til det.
Hør, Cable ...
Du undrer dig nok over, at jeg var så interesseret i dig i går.
Jeg er blevet en eftertragtet mand på det sidste.
Der var en grund.
Vidste du, at Denaman smuglede våben for Syden?
Agenter fragter dem over grænsen. Butikken er bare en mellemstation.
Vi sender dem videre østover derfra.
- Og hvilken rolle spiller du i det? - Jeg er chefagent for Arizona.
Det skal nok holde dig beskæftiget.
- Lad mig komme til sagen. - Ja tak.
Dit land har brug for dig. Du er stadig sydstatssoldat.
Selv hvis jeg troede på krigen, ville jeg aldrig smugle våben.
Hvad mener du med "hvis"?
Krigen er slut. Lee er slået, og det ved han. Selv om du ikke gør det.
Far! Hoppen er faldet nede ved bækken.
Hent mor.
Skynd dig, mor. Far har brug for hjælp. Hoppen faldt.
Bliv der!
Dav, Cable.
Smid revolveren.
- Vi tænkte nok, du ville komme. - Hvad vil I?
- Vi vil have retfærdighed. - For enden af et reb.
Du dræbte vores bror. Men det er ikke pænt at hænge en dame.
Så vi hænger din mand i stedet.
Væk med dig.
Af sted.
Pas på, Austin.
Nej, nej, nej.
Rejs dig op.
Skyd mig ikke, Wynn.
Wynn!
- Er han død? Det håber jeg. - Vil du også skyde ham?
Clare, tag din bror med tilbage til huset.
I morgen kører jeg jer ind til Denaman. Der er I i sikkerhed.
Og når støvet har lagt sig, kan I rejse tilbage til El Paso.
Når støvet har lagt sig, er du ligeså død som ham.
- Jeg tager chancen. - De er ikke efter dig.
Mr. Janroe ... Jeg kunne godt bruge lidt hjælp.
Vi havde nogle problemer i går. Kan min familie bo her nogle dage?
Selvfølgelig.
Jeg vil vise dig noget.
- Hvorfor kan vi ikke være sammen? - Far må først dræbe blåjakkerne.
Hør nu her, Cable.
Disse geværer er vigtigere end én mands liv.
Jeg beundrer din tro på sagen. Det gør jeg virkelig.
Men nogle få kasser britiske geværer ændrer ikke på krigens udfald.
Det er dit land, vi taler om.
Kan du ikke stadig høre kanonerne og skrigene fra de sårede?
Du aflagde ed for konføderationen.
- Du har pligt til at dræbe Duane. - En soldats ed omfatter ikke mord.
Krig er mord, indhyllet i og retfærdiggjort med et flag.
Du var jo ved Fort Pillow.
Fort Pillow var ikke krig. Det var en henrettelse.
Forrest er en slagter.
Mr. Janroe.
Det eneste, jeg kan gøre, er at prøve at skabe et liv for os igen.
Jeg synes, du skulle gøre det samme.
Dodd-brødrene vil aldrig glemme, at du dræbte Joe Bob.
Der er kun én Dodd tilbage.
Nå, det er derfor, du kom hertil med familien.
For mig at se tjener du dit land ...
Uanset om du vil eller ej.
Det er min pligt at passe på din familie.
Jeg tager dig på ordet.
Jeg har ikke set noget til Wynn eller Austin.
Det har jeg faktisk heller ikke. Mon de har hævnet sig på Cable?
- Du skulle jo passe på dem. - De er voksne mænd.
Hvis de har opsøgt Cable, har de nok fået tørt på.
Hvis du havde skilt dig af med Cable, havde vi ikke disse problemer nu.
Tror du, hestene ville finde til Fort Lowell af sig selv?
Det er forretning det her. Handler vi ikke derefter, er det ude med os.
Krigen varer ikke evigt, selv om du tror det.
- Jeg tænkte, du var sulten. - Jeg forstår dig ikke.
Det er ikke så svært. Jeg vil bare være i fred.
Jeg har ting at se til. Vær borte, når jeg kommer tilbage.
Vil du have kaffe?
Jeg har lige lavet den.
Slap af.
- Jeg er alene. - Gik du?
- Jeg blev smidt af hesten. - Det var uforsigtigt af dig.
- Det må have været et slemt fald. - Jeg er sikkert gul og blå i morgen.
- Skal jeg sadle en mustang? - Vi kan vente til i morgen.
- Hvad ville din far sige til det? - Er du bange for ham eller for mig?
Eller for dig selv?
Mr. Janroe har vel ikke gjort noget galt? I deler jo seng.
Han er ikke interesseret. Han lader bare, som om han er.
Han er så fuld af had, at der ikke er plads til en kvinde.
Han er ikke den eneste.
Det her er en gammel yankee-avis fra Fort Lowell.
Din mand tjente under general Forrest, ikke?
Har han fortalt om ... episoden ved Fort Pillow i Tennessee?
Han taler ikke om krigen, og jeg spørger ikke.
Der var en mindre kontrovers.
Sig bare rent ud, hvad du har på hjerte.
"Nathan Bedford Forrest anklages for at have henrettet 300 krigsfanger."
De fleste var niggere.
Krigen forandrede din mand, ikke?
Den forandrer alle soldater. Jeg dømmer ikke nogen, -
- men efter en tid bliver det meget let at dræbe.
- Hvorfor fortæller du mig det? - Vi er midt i en krig.
Din mand må følge sin sande natur. Hans land har brug for ham.
- Du tager fejl. - På hvilken måde?
Min mand er ingen morder. Hverken med eller uden uniform.
Alt var godt, indtil min mor døde. Så tog jeg til Washington med Duane.
Når han var i kamp, kunne jeg gøre, hvad jeg ville.
Det kan du vist godt lide, hvad?
- Kan alle ikke det? - Nogle gør det, de bliver nødt til.
Da Duane blev smidt ud af hæren, måtte jeg flytte med ham herud.
Hvorfor går han i uniform, hvis han blev smidt ud?
Fordi han tror, han er general Grant.
- Hvad lavede din far? - Han var også "mustanger".
- Og hans far? - Det samme.
- Og skal din søn også være det? - Davis?
Nej, han skal have en uddannelse. Han skal bruge hovedet, ikke ryggen.
Det skal Martha nok sørge for.
Mere kaffe?
Jeg har et spørgsmål. Hvorfor halter du ikke mere?
Du keder dig og er ude på skrammer. Jeg tog bad i aftes.
Jeg ved, du kan lide mig.
Ja, jeg kan lide dig. Men det gør det ikke mindre forkert.
Du vil fortryde senere i aften.
Jeg fortryder allerede.
- Godmorgen. - Send Lorraine herud.
Du tager ikke meget hensyn til min datters rygte.
Mr. Cable opførte sig upåklageligt. Min ære er intakt ... desværre.
Desuden ville det være meningsløst at forsøge at rette op på mit rygte.
Sæt dig op.
- Men jeg har lavet god morgenmad. - Lorraine!
Du har to dage til at forsvinde.
Hold dine heste fra min jord. Jeg venter kvæg.
Hvis det er tilfældet, dræber jeg dig personligt.
Tak for en god morgenmad.
Den er slut! Den er slut!
- Hvad taler du om? - Krigen! Den er slut!
- Det står på forsiden. - Det er løgn.
- Hvordan kan de være sikre? - Telegrafen lyver ikke.
Mr. Janroe!
- Krige slutter ikke uden videre. - Hvordan slutter de så?
- Man bliver varslet flere uger før. - Vi er i Arizona, ikke i Richmond.
- Det kan være et yankee-kneb. - Hvad ville de få ud af det?
Må jeg tage din hest, Luz?
Nej. Jeg fortæller Cable det. Jeg skal alligevel den vej.
Alt i orden?
- Det er gode nyheder, mor. - Hvem vandt?
I betragtning af at du er eftersøgt, er du mig noget uforsigtig, Cable.
Jeg kunne have skudt dig før svinget. Din hest tabte en sko.
- En blind kunne finde dig i mørke. - Driver du Vern Kidstons heste?
- Jeg får brug for græsset. - Til hvad? Du ligner ikke en bonde.
- Og jeg ser ikke noget kvæg. - Du skal købe det i Nogales.
- Hvad nu, hvis Kidston dræber dig? - Sælg kvæget. Giv Martha pengene.
- Måske beholder jeg pengene. - I så fald må du more dig.
Cable? Cable?
Den er slut.
Måske vil Kidston så ikke længere være vred.
Og måske vil Janroe rejse væk.
- Er det min mands guld? - Det er ikke guld det her.
Det er nogle køer og en ung tyr, som ved, hvad der skal gøres.
- Har han det godt? - Cable? Ja da.
Cable klarer sig altid.
- Godaften, major. - Hvem der?
Edward Janroe. Det var ikke min mening at skræmme dig.
Du skræmte mig ikke.
- Er du helt alene? - Min datter sover i huset.
- Du har vel hørt nyheden? - Det er bare sladder.
Niks.
Robert E. Lee overgav sig til Grant. Det er ikke sladder, men et faktum.
Fakta har det med at ændre sig, afhængigt af hvem de kommer fra.
Røgen og lugten fra Chancellorville er i mit hjerte i aften.
Jeg skåler for alle de tapre mænd, som faldt der. Men du er jo civilist.
Hvorfor tror du, min arm er ødelagt?
- Jeg kæmpede med Kirby Smith. - Dig og Cable ..?
Måske var du soldat engang, men nu er du kun butiksbestyrer.
Under butikken har jeg 24 kasser med Enfield-geværer.
Jeg råder dig til at overdrage dem til myndighederne i Fort Lowell, -
- ellers bliver du arresteret.
Ingen arresterer mig, for ingen kender til geværerne. Ud over dig.
Hold op, Janroe. Tag hjem.
- Jeg tror ikke, du forstår. - Vist gør jeg så.
Jeg taler med en mand, der ikke længere er ved sine fulde fem.
Folk vil tro, at Cable skød dig, fordi du raserede hans hus.
Det var for general Sherman.
Det var for mr. Lincoln.
Det gør mig ondt med din far.
- Ved vi, hvem der gjorde det? - Jeg sov. Jeg hørte to skud.
Da jeg kom ud, var der ingen.
Det kan ikke være andre end Cable. Hvem ellers havde grund til det?
Cable kan have gjort det, men vi må være sikre.
- Og det er vi nemlig ikke. - Jeg er sikker nok.
Mr. Kidston, jeg tror ikke, Cable dræbte Duane.
Han skød mine brødre i ærlig kamp. Han kunne også have skudt mig.
- Du har ret til din egen mening. - Jeg har mistet to brødre.
Jeg har en mor i Kansas.
Du er en god mand, Austin.
I morges red Kidston og tre mænd ud til jeres hus med onde hensigter.
Nogen plantede to kugler i Duane i går. Gjorde det af med ham.
Og Vern tror, det var Cable.
Hvorfor er du ikke med dem?
Det er noget galt med den her dal. Krigen er slut, drabene fortsætter.
- Luz ..? - Jeg skal nok se efter børnene.
Du risikerer at blive skudt.
Jeg dræber dig, hvis det er nødvendigt.
- Du fortalte ikke Cable om krigen. - Han var ikke hjemme.
Hvem dræbte Duane Kidston?
Det var dig.
Arbejdet venter.
Kom ud derinde fra.
Ærgerligt jeg ikke mødte jer i går.
- Smid geværet. - I raserede mig hus.
- Smid det. - Når du forsvinder fra min jord.
Loven gælder stadig her.
Gå frivilligt med, så skyder vi dig ikke.
- Jeg skal ikke til Fort Lowell. - Du besøgte Duane i aftes.
- Vi gengælder visitten. - Jeg var her hele aftenen.
Du skød og dræbte Duane.
Hvis jeg gjorde det, så ville jeg kunne huske det.
Løgner.
Jeg kan dræbe dig når som helst.
- Jeg kunne have dræbt dig i går. - Hvorfor gjorde du det ikke?
Det ved jeg ikke.
Hvis min mand havde dræbt din bror, ville han sige det.
Han vidste, at krigen var slut, men dræbte alligevel Duane.
Er det rigtigt?
Ingen har fortalt mig, at krigen er slut.
- Janroe ville fortælle dig det. - Red han herud?
- Han har vist besøgt os begge. - Børnene er i butikken med Janroe.
- Clare? Davis? - Hvor er Janroe?
- Han var væk, da jeg kom. - Clare! Davis!
Mor!
- Hvor er din søster, Davis? - Han tog hende med.
- Skød Janroe Luz? - Ja, hun tillod ikke, at han tog os.
Geværerne ...
- Vognen er væk. - Han tog alle Enfield-geværerne.
- Clare skulle styre firspandet. - Sydstaterne handler i San Pablo.
- Han vil sælge geværerne der. - Jeg tager med dig.
Duane er død, pigen er i live. Jeg tager med.
Af sted.
Gå ind med dig.
Jeg kan ikke bære at miste et barn til.
Firspand, dybe spor. Det må være ham.
- Du tager livet af hestene. - Hellere dem end mig.
Han har tre mand til hest med sig.
Vi skal nok få fat i din datter.
Far!
Slip tøjlerne, Clare!
Far!
- Spring, Clare. - Det kan jeg ikke.
Spring, sagde jeg.
Spring!
Vi har fået selskab.
Tag min datter med tilbage til hendes mor.
Jeg vil blive hos dig.
Dav, hombre!
Vi laver en aftale. Tag geværerne og forsvind.
- Lad os stoppe det her. - Nej, du dræbte vores kammerater.
Vi dræber dig, og så tager vi geværerne. Det er aftalen.
Nå ...
Hombre!
Vi tager geværerne. Skyd ikke!
- Din far sagde, du skulle hjem. - Det vil jeg ikke.
Clare.
Far!
- Du er såret. - Jeg klarer mig. Hop op.
Hun nægtede at tage nogen steder, før du kom.
Vern, jeg er taknemmelig for det, du har gjort.
Jeg har begået nok fejl. Godt, at alting ordnede sig.
Hvor slemt er det?
Kom så.
- Mor. - Clare.
- Er du uskadt? - Ja, men far er såret.
- Tak, fordi du hjalp min far. - Det er jeg glad for, jeg kunne.
Clare siger, at du og Kidston var mere tapre end sir Lancelot.
Hvem arbejder han for?
- Vi står alle i gæld til Vern. - Nu håber jeg, vi kan få fred.
Taler du om borgerkrigen eller om krigen mellem os?
Når en mand, man har kendt altid, forandrer sig, -
- bliver man usikker.
Jeg kan ikke huske, hvornår den Cable, du kendte, døde.
Fortæl mig om Fort Pillow.
Alle mennesker synder, især i krig.
Men vi slagtede ubevæbnede fanger.
Vi skød blåjakker ned som hunde.
- Du skød ikke ubevæbnede mænd. - Nej ...
Men jeg ... Jeg kunne ikke forhindre det.
Jeg kunne heller ikke forhindre, at Mary døde.
Vi styrer ikke selv vores liv.
Vi lader, som om vi gør det, men det er selvbedrag.
Jeg prøvede med hele min styrke at redde mit barn, men hun gik bort.
Så jeg gav mig selv skylden, og senere gav jeg dig skylden.
Hun ville være død, selv om du havde været hjemme, og der ikke var krig.
Jeg ved ikke, hvorfor jeg meldte mig. Det finder jeg måske aldrig ud af.
Men der gik ikke en dag, uden jeg fortrød, jeg var rejst fra jer.
Det er vigtigt for mig, at du er klar over det.
Det er vigtigt for mig, at du sagde det.
Hvad gør vi så nu?
Vi lader krigen og Mary hvile.
Naturen klarer resten.